stanford-oval/wikipedia huggingface dataset:
יו לורי
קריירה > מוזיקה

בשנים 2010–2014 הגשים לורי חלום ישן שלו, ואחרי שנים רבות של פעילות בתחום המוזיקה כתחביב (לרבות השתתפויות במסגרות של הופעות צדקה לסוגיהן), ושימוש אגבי בכישרון וביכולות המוזיקליות שלו במסגרת קריירת המשחק שלו, החל פועל כמוזיקאי בלוז מקצועי.
לורי הוא פסנתרן מחונן מילדות, עם הכשרה מוזיקלית שהייתה בעיקרה אוטודידקטית. את רוב הקרדיט ליכולותיו בהקשר זה זוקף לורי לזכותו של המוזיקאי, היוצר והפסנתרן מק רבנבאק, הידוע כד"ר ג'ון (אנ'), אותו הוא מחשיב למורו ורבו בתחום. הפסנתר הוא ללא ספק כלי הנגינה (והביטוי המוזיקלי) המועדף והמרכזי מבחינתו, אך לורי שולט גם בנגינה על כלי נגינה נוספים, ביניהם – גיטרות מסוגים שונים, מפוחית פה וכלי הקשה וקצב מסוגים שונים. ללורי יש יכולות ומקוריות גם בתחום הקולי (הקול הבסיסי שלו הוא בריטון, אבל הוא שר בדר"כ גבוה יותר), ויש לו יכולת מוכחת לספר סיפור באמצעות שירה קולית.
במסגרת הקריירה המוזיקלית המקצועית שלו הקליט לורי, עד כה, שני אלבומי כיסוי של מוזיקת בלוז ונשמה אמריקאית לסוגיה, שהופקו על ידי המוזיקאי והמפיק המוזיקלי ג'ו הנרי, והתקבלו בהערכה גם על ידי הביקורות המקצועיות וגם על ידי הקהל; הגיש סדרת תוכניות רדיו ב-BBC2 על ההשפעות ההדדיות בין הבלוז לבין תחומי מוזיקה אחרים; ואף יצא לכמה סבובי הופעות חובקי עולם ומצליחים עם נגנים מקצועיים ומנוסים, שפעלו יחד עם לורי כהרכב בשם: The Copper Bottom Band.
במסגרת ההקלטות וההופעות הללו זכה לורי לשיתוף פעולה גם מצד מוזיקאים ותיקים מהשורה הראשונה של מוזיקאי הבלוז והג'אז, ביניהם: הפסנתרן והמעבד המוזיקלי Allen Toussaint (אנ'), נגן כלי הנשיפה והמפיק המוזיקלי Chris Barber (אנ'), היוצר Taj Mahal (אנ'), היוצר והפסנתרן ד"ר גון (אנ'), הזמר טום ג'ונס והזמרת Irma Thomas (אנ').
המעבר של לורי לקריירה מקצועית בתחום המוזיקה תועד, בין היתר, בשני סרטים דוקומטריים קצרים שהוצגו במסגרת סדרת הטלוויזיה הבריטית Perspectives (אנ'), הראשון שבהם תיעד את המסע של לורי אל מקורותיו המוזיקליים בניו-אורלינס, והשני תיעד את המסע שערך לורי ביחד עם חבריו הנגנים, מחוף אל חוף בארצות הברית, בדרכם אל קונצרט המחווה שקיימו בחודש מרץ 2013 על סיפונה של האונייה קווין מרי.
קריירה > כתיבה ספרותית

ב-1996 פרסם לורי ספר ראשון בשם "מכירת חיסול", ספר מתח הומוריסטי (בהומור שתואר על ידי הביקורות כוודהאוסי), שהיה לרב מכר, והזכויות בגינו אף נמכרו לצורך הפקת סרט (אך הפרויקט לא יצא בסופו של דבר אל הפועל). הספר תורגם לעברית בשנת 2012 ויצא לאור בעברית בשם "מכירת חיסול".
חיים אישיים

ביוני 1989 התחתן לורי עם אשת התיאטרון ג'ו גרין. לזוג שני בנים ובת והם גרים בצפון לונדון.
באוקטובר 2016 הונצח לורי בכוכב משלו בשדרת הכוכבים בהוליווד (ובין נושאי הדברים החמים בטקס היו סטיבן פריי חברו ושותפו משכבר הימים ודייוויד שור, היוצר והכותב הראשי של הסדרה "האוס").
בסוף שנת 2017 הוענק ללורי תואר האבירות קצין (CBE) ממלכת אנגליה.
לורי הוא אתאיסט מוצהר, וזוקף עובדה זו לזכותו של אביו, ממנו קיבל לדבריו, עוד מילדות, יראת כבוד עמוקה כלפי כל מה שהוא מדעי, אמפירי וניתן להוכחה.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1981 |  | The Cellar Tapes | תפקידים שונים | כתיבה |
| 1982 |  | There's Nothing to Worry About! | תפקידים שונים | כתיבה |
| 1983 |  | Alfresco | תפקידים שונים | כתיבה |
| 1983 |  | The Crystal Cube | תפקידים שונים | כתיבה |
| 1984 |  | The Young Ones | לורד מונטי | בפרק "Bambi" |
| 1985 |  | Letters from a Bomber Pilot | בוב הודג'סון |  |
| 1985 |  | Mrs. Capper's Birthday | בובי |  |
| 1985 |  | Happy Families | ג'ים |  |
| 1986 | הפתן השחור – עונה שנייה | Blackadder II | סיימון פרטרידג' / הנסיך לודוויג | סדרת טלוויזיה (2 פרקים) |
| 1987 |  | Filthy Rich & Catflap | נ'בנד |  |
| 1987 | הפתן השחור – עונה שלישית | Blackadder the Third | הנסיך ג'ורג' |  |
| 1988 | הפתן השחור – ספיישל חג המולד | Blackadder's Christmas Carol | הנסיך ג'ורג' |  |
| 1989 | הפתן השחור – עונה רביעית | Blackadder Goes Forth | לוטננט ג'ורג' קולהרסט סנט ברלי |  |
| 1989 |  | The New Statesman | מלצר |  |
| 1989–1995 | קטעים עם פריי ולורי | A Bit of Fry & Laurie | תפקידים שונים | כתיבה |
| 1990–1993 | ג'יבס וְווּסטר | Jeeves and Wooster | ברטי ווסטר |  |
| 1993 |  | All or Nothing at All | לאו הופקינס |  |
| 1996 |  | Tracey Takes On... | טימותי בוג | עונה ראשונה |
| 1998 | חברים | Friends | ג'נטלמן | בפרק "The One with Ross's Wedding" |
| 1998 |  | The Bill | האראפ |  |
| 2000 |  | Randall and Hopkirk | ד"ר לוייר | בפרק "Mental Apparition Disorder" |
| 2002 |  | The Strange Case of Penny Allison | תפקידים שונים |  |
| 2002 | ספוקס | Spooks | ג'ולס סיוויטר |  |
| 2003 | ארבעים ומשהו | Fortysomething | פול סליפרי | ביים 3 פרקים |
| 2004 |  | Fire Engine Fred |  |  |
| 2004–2012 | האוס | House | ד"ר גרגורי האוס | ביים את הפרקים "Lockdown" ו-"The C-Word" |
| 2006, 2008 |  | Saturday Night Live | מארח | סדרת טלוויזיה (2 פרקים) |
| 2011 |  | Later... with Jools Holland | בתפקיד עצמו |  |
| 2015–2017 | ויפ | Veep | סנטור טום ג'יימס | סדרת טלוויזיה (15 פרקים) |
| 2016 | מנהל הלילה | The Night Manager | ריצ'רד אונסלו רופר | מיני-סדרה |
| 2016–2017 | צ'אנס | Chance | ד"ר אלדון צ'אנס |  |
| 2019 | מלכוד 22 | Catch-22 | מייג'ור דה קוברלי |  |
| 2020 | אווניו 5 | Avenue 5 | ריאן קלארק | תפקיד ראשי |
| 2020 |  | Roadkill | פיטר לורנס | מיני-סדרה |
| 2022 | למה לא שאלו את אוונס? (אנ') | Why Didn't They Ask Evans? | ד"ר ג'יימס ניקלסן | מיני-סדרה |
| 2023 | כל האור שאיננו רואים | All the Light We Cannot See | אטיין לבלנק | מיני-סדרה |
| 2024 | טהרן |  | אריק פיטרסון | סדרה של כאן 11 |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 | הרבה ולא כלום | Plenty | מייקל |  |
| 1989 | סטרפלס | Strapless | קולין |  |
| 1992 | החברים של פיטר | Peter's Friends | רוג'ר צ'ארלסטון |  |
| 1994 |  | A Pin for the Butterfly | דוד |  |
| 1995 | על תבונה ורגישות | Sense and Sensibility | מר פלמר |  |
| 1996 | 101 כלבים וגנבים | 101 Dalmatians | ג'ספר |  |
| 1997 | ספייס וורלד – הסרט | Spice World | פוארו |  |
| 1997 | קטנים עליו | The Borrowers | שוטר אוליבר סטידי |  |
| 1997 |  | The Place of Lions | סטיב האריס |  |
| 1998 | האיש במסכת הברזל | The Man in the Iron Mask | פייר |  |
| 1998 | הדודנית בט | Cousin Bette | ברון הקטור הולוט |  |
| 1999 |  | Blackadder: Back & Forth | ויקונט ג'ורג' בופון-טופטון / ג'ורג'יוס |  |
| 1999 | סטיוארט ליטל | Stuart Little | פרדריק ליטל |  |
| 2000 | מייבי בייבי | Maybe Baby | סם בל |  |
| 2001 | נערה מריו | Girl from Rio | ריימונד וודס |  |
| 2001 | חיי ג'ודי גרלנד: אני והצללים שלי | Life with Judy Garland: Me and My Shadows | וינסנט מינלי |  |
| 2002 | סטיוארט ליטל 2 | Stuart Little 2 | פרדריק ליטל |  |
| 2003 | טיפוס חברתי | The Young Visiter | לורד ברנרד קלארק |  |
| 2004 | טיסת הפניקס | Flight of the Phoenix | איאן |  |
| 2005 |  | The Big Empty | דוקטור |  |
| 2008 |  | Street Kings | קפטן ג'יימס ביגס |  |
| 2011 | הכתומים | The Oranges | דייוויד וולינג |  |
| 2012 | מיסטר פיפ | Mister Pip | מר ווטס |  |
| 2015 | בחזרה למחר | Tomorrowland | דייוויד ניקס |  |
| 2018 | הולמס & ווטסון | Holmes and Watson | מייקרופט הולמס |  |
| 2020 | ההיסטוריה האישית של דייוויד קופרפילד | The Personal History of David Copperfield | ריצ'רד בבלי "מר דיק" |  |
| 2022 | מוריס המדהים | The Amazing Maurice | מוריס | דיבוב |
פילמוגרפיה > דיבוב וקריינות

| שנה | שם | שם באנגלית | תפקיד | הערות |
| --- | --- | --- | --- | --- |
| 1993–1995 |  | The Legends of Treasure Island | סקווייר טרלוני |  |
| 1997 | הברווזון המכוער | The Ugly Duckling | טרקווין |  |
| 2000 |  | Preston Pig | מר וולף |  |
| 2000 |  | Carnivale | צ'נזו |  |
| 2001 |  | Discovering the Real World of Harry Potter | קריינות |  |
| 2001 |  | Second Star to the Left: A Christmas Tale | ארצ'י |  |
| 2001, 2010 | איש משפחה | Family Guy | ד"ר גרגורי האוס, בתפקיד עצמו | בפרקים "One If by Clam, Two If by Sea" ו-"Business Guy" |
| 2003 | סטיוארט ליטל: סדרת אנימציה | Stuart Little: The Animated Series | פרדריק ליטל |  |
| 2005 | פגוש את היונים | Valiant | מפקד כנף גאטסי |  |
| 2006 | סטיוארט ליטל 3: הזמנה לטבע | Stuart Little 3: Call of the Wild | פרדריק ליטל |  |
| 2009 | מפלצות נגד חייזרים | Monsters vs. Aliens | ד"ר ג'וק | מועמדות לפרס אנני לדיבוב הטוב ביותר |
| 2009 |  | B.O.B's Big Break | ד"ר ג'וק | סרט קצר |
| 2009 |  | Monsters vs. Aliens: Mutant Pumpkins from Outer Space | ד"ר ג'וק |  |
| 2010 | משפחת סימפסון | The Simpsons | רוג'ר | בפרק "Treehouse of Horror XXI" |
| 2011 | הופ ארנב | Hop | אבא ארנב |  |
| 2011 | שירות המתנות החשאי של ארתור | Arthur Christmas | סטיב |  |
| 2017 | הרוח מטירת קנטרוויל | The Canterville Ghost | The Grim Reaper |  |
דיסקוגרפיה > אלבומים

2011: Let Them Talk
2013: Didn't It Rain
דיסקוגרפיה > סינגלים

2011: "You Don't Know My Mind"
2011: "Winin' Boy Blues"
2013: "Wild Honey"
לורה ליני

| --- | --- |

לורה ליני בפסטיבל הסרטים הבינלאומי בברלין, 2017
 לידה:  5 בפברואר 1964 (בת 61) ניו יורק, ארצות הברית
 שם לידה:  Laura Leggett Linney 
 מדינה:  ארצות הברית 
 תקופת הפעילות:  מ-1990
 מקום לימודים:  אוניברסיטת בראון  אוניברסיטת נורת'ווסטרן  בית הספר ג'וליארד  Northfield Mount Hermon School 
 מספר צאצאים:  1 
 פרסים והוקרה:  4 פרסי אמי   2 פרסי גלובוס הזהב   פרס גילדת שחקני המסך
 פרופיל ב-IMDb
 
לורה לג'ט ליני (באנגלית: Laura Leggett Linney; נולדה ב-5 בפברואר 1964) היא שחקנית קולנוע, טלוויזיה ותיאטרון אמריקאית, זוכת ארבעה פרסי אמי ושני פרסי גלובוס הזהב, והייתה מועמדת לשלושה פרסי האוסקר.
ביוגרפיה

ליני נולדה בניו יורק. אמה הייתה אחות ואביה מחזאי. לליני אחות חורגת בשם סוזן מנישואיו השניים של אביה.
לאחר התיכון החלה ליני ללמוד באוניברסיטת נורת'ווסטרן, ולאחר מכן עברה לאוניברסיטת בראון, שם סיימה את חוק לימודיה עם תואר באומנות בשנת 1986. ליני למדה משחק בבית הספר ג'וליארד.
ליני הייתה נשואה לדייוויד אדקינס בין 1995–2000.
בשנת 2007 התארסה ליני לסוכן הנכסים מארק שאווהר. ב-2009 השניים נישאו. ב-2014 נולד בנם.
קריירת משחק

פרק זה לוקה בחסר. אנא תרמו לוויקיפדיה ו.  הפרק לא מעודכן, וחסר מידע על קריירת התיאטרון שלה.
קריירת המשחק של ליני החלה בתפקידים קטנים בסרטים בולטים ב-1992 - "השמן של לורנצו" ו"דייב". תפקידה המשמעותי הראשון היה במסגרת המיני-סדרה הטלוויזיונית "סיפורי סן פרנסיסקו" שנה לאחר מכן.
ליני קיבלה תפקידים משמעותיים יותר בקולנוע. במהלך שנות התשעים של המאה ה-20 הופיעה בסרטים "קונגו", "פחד ראשוני", "כח להשחית" ו"המופע של טרומן".
בשנת 2000 הייתה לראשונה מועמדת לפרס אוסקר, בקטגוריית פרס אוסקר לשחקנית הטובה ביותר, על משחקה בסרט "מישהו לסמוך עליו". הופעתה של ליני בסרט בתור בנקאית ואם חד הורית זיכתה אותה גם במועמדות לפרס גלובוס הזהב. שנה לאחר מכן זכתה ליני לראשונה בפרס, ושוב היה זה תחום הטלוויזיה אשר הקדים את הקריירה הקולנועית; ליני זכתה בפרס אמי על משחקה בדרמה "האיריס הפראי".
לאחר הופעות בסרט הטלוויזיה "פרויקט לארים" ובסרט הקולנוע "נבואות איש העש" ב-2002 זכתה ליני ב-2003 בפעם השנייה באמי, הפעם בזכות הופעת אורח בקומדיה "פרייז'ר". באותה שנה גילמה דמות משנית בסרט נוסף של איסטווד - "מיסטיק ריבר". הופעתה זו זיכתה אותה במועמדות לפרס באפט"א הבריטי. באותה שנה הופיעה גם בסרטו של אלן פארקר "החיים של דייוויד גייל" ובסרט משופע הכוכבים "אהבה זה כל הסיפור".
בשנת 2004 שוב הייתה ליני מועמדת לפרס האוסקר ולפרס גלובוס הזהב, הפעם בקטגוריית שחקנית המשנה, הפעם על הופעתה בסרט "קינסי", אודות אלפרד קינסי. עם זאת, גם הפעם לא זכתה בפרס. ב-2005 שוב הייתה מועמדת לגלובוס הזהב בעבור הופעתה בסרט "חיים בין השורות" ולפרס סאטורן בעבור הופעתה בסרט "השדים של אמילי", אך גם במקרים אלו לא זכתה.
ב-2006 כיכבה ליני בסאטירה הפוליטית של בארי לוינסון "איש השנה" לצידו של רובין ויליאמס ובדרמה הקומית "שיעורי נהיגה". שנה לאחר מכן שוב קיבלה מועמדות לפרס האוסקר בקטגוריית השחקנית הטובה ביותר בעבור הופעתה בסרט "לסגור מעגל". במהלך 2007 שיחקה ליני גם בסרטים "יומני האומנת" ו"הפרצה".
בשנת 2008 זכתה ליני לראשונה בפרס גלובוס הזהב על תפקידה במיני סדרת הדרמה הביוגרפית "ג'ון אדמס", בה גילמה את דמותה של אביגייל אדמס, אשתו של נשיא ארצות הברית השני ג'ון אדמס. על תפקידה קיבלה ליני גם את פרס אמי השלישי שלה.
ב-2010 זכתה בפרס גלובוס הזהב על תפקידה בסדרה "מזל סרטן". ב-2013 זכתה בפרס קריסטל למצוינות נשים בקולנוע.
בשנת 2016, השתתפה בסרט "סאלי: נס על ההדסון" בבימויו של קלינט איסטווד. הסרט עוסק בנחיתת החירום של טיסה 1549 של יו אס איירווייז על נהר ההדסון בניו יורק. ליני מגלמת את לורין, לצידם של טום הנקס, ארון אקהרט ואנה גאן. באותה שנה שיחקה בסרטו של טום פורד "יצורים ליליים", בכיכובם של איימי אדמס, ג'ייק ג'ילנהול, איילה פישר ואהרון טיילור-ג'ונסון.
משנת 2017 עד 2022 גילמה את דמותה של ונדי בירד בסדרת הטלוויזיה "אוזרק" ששודרה בנטפליקס. על תפקידה זה קיבלה מועמדות לפרס אמי לשחקנית ראשית בסדרת דרמה לשנת 2019.
בשנת 2019 שבה לגלם את דמותה של מרי אן סינגלטון בחידוש למיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין.
באפריל 2023 שבה ליני לברודוויי ושיחקה במחזה "Summer, 1976" מאת המחזאי דייוויד אובורן (אנ'). המחזה עלה על ידי מועדון התיאטרון של מנהטן (אנ'), בבימויו של דניאל סאליבן (אנ'), והצגות טרום-בכורה התקיימו בתיאטרון סמואל ג'יי פרידמן (אנ') ב-4 באפריל 2023.
פילמוגרפיה > קולנוע

השמן של לורנצו (1992)
דייב (1992)
מהלכים תמימים (1993)
סיבוך המציאות הפשוטה (1994)
קונגו (1995)
פחד ראשוני (1996)
כח להשחית (1997)
המופע של טרומן (1998)
בית האשליות (2000)
מישהו לסמוך עליו (2000)
מאץ (2000)
נבואות איש העש (2002)
מיסטיק ריבר (2003)
החיים של דייוויד גייל (2003)
אהבה זה כל הסיפור (2003)
נ.ב אוהב אותך (2004)
קינסי (2004)
חיים בין השורות (2005)
השדים של אמילי (2005)
ג'ינדאביין (2006)
שיעורי נהיגה (2006)
איש השנה (2006)
המדינה הכי חמה (2006)
הפרצה (2007)
לסגור מעגל (2007)
יומני האומנת (2007)
Morning ‏(2010)
סימפתיה למתוק (2010)
הייד פארק על ההדסון (2013)
מר הולמס (2015)
גאון (2016)
יצורים ליליים (2016)
צבי הנינג'ה: יוצאים מהצללים (2016)
סאלי: נס על ההדסון (2016)
ארוחת הערב (2017)
ללא מוצא‏ (2020)
נפילה (אנ') (2020)
נשים ונפלאות (2023)
Wildcat‏ (2023)
Suncoast‏ (TBA)
פילמוגרפיה > טלוויזיה

סיפורי סן פרנסיסקו (1993)
חוק וסדר (1994)
עוד סיפורי סן פרנסיסקו (1998)
Love Letters‏ (1999) - סרט טלוויזיה של ABC
סיפורי סן פרנסיסקו (2001)
איריס הפראית (2001) - סרט טלוויזיה של שואוטיים
פרויקט לארמי: עיירה עם תקווה (אנ') (2002) - סרט טלוויזיה של HBO
המלך היל (2002) - דיבוב
פרייז'ר (2004-2003)
אבא אמריקאי (2006) - דיבוב
ג'ון אדמס (2008)
מזל סרטן (2010–2013)
השבוע שעבר עם ג'ון אוליבר (2017)
אוזרק (2017–2022)
סינק סאנק סאנק (2018)
סיפורי סן פרנסיסקו (2019)
הערות שוליים

↑  Evans, Greg (August 30, 2022). Laura Linney Sets Broadway Return In New Play By ‘Proof’ Playwright David Auburn. Deadline Hollywood, retrieved August 30, 2022
| --- | --- |
בקרת זהויות :  NLI: 987007437475805171  PLWABN: 9810660738905606  BIBSYS: 99070987  BNE: XX1218088  BnF: cb14066679b (data)  CANTIC: a10280108  CiNii: DA18826441  GND: 141082321  ISNI: 0000 0001 0917 8428  LCCN: nr98027490  MusicBrainz: ff3f94d1-a50b-4b37-9d9e-a4be45e86495  NKC: xx0047020  NLA: 42318041  NLK: KAC2020K9266  NTA: 236357131  RERO: 02-A018603718  SUDOC: 111974666  Trove: 1457553  VIAF: 76520385   WorldCat (עם VIAF): 76520385 
ליני, 2009
יפרוחית

| יפרוחית |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: סרטבישיים
סוג:: סרטביש
מין:: יפרוחית
שם מדעי
 Thomisus onustus ‏Walckenaer, 1805

יפרוחית הורגת דבורת דבש. שני זבובים ממהרים להגיע.
יפרוחית, או סרטביש הפרחים (שם מדעי: Thomisus onustus), היא עכביש ממשפחת ה"סרטבישיים" או "העכבישים הסרטניים".
היפרוחית אינה אורגת רשת קורים לציד. היא מסוגלת לשנות לאט את צבעה בין הגוונים צהוב, לבן וורוד, בהתאימה את הצבע לצבע הפרח עליו היא אורבת לטרפה. חרקים נוחתים על הפרח בלי להבחין בה, והיא תופסת אותם ברגליה הקדמיות ומיד מתחילה להיזון מהם.
גלריה

סרטביש מחזיק דבורה בעודו תלוי מקור
סרטביש צד דבורה על צמח הפרזיה
סרטביש צד דבורה - מבט צד
סרטביש צד זבוב על מרווה משולשת
סרטביש זכר רוכב על נקבה
סרטביש
אוניברסיטת ברמינגהאם

| --- | --- |
סמל אוניברסיטת ברמינגהאם

בניין הקנצלר בתכנון האדריכל אסטון וב
 אוניברסיטת מחקר ציבורית
 מוטו:  Per Ardua ad Alta
 תקופת הפעילות:  1825–הווה (כ־200 שנה)
 מייסדים:  ג'וזף צ'מברלין 
 סטודנטים
 כלל הסטודנטים:  37,990 (2021/22)
 סטודנטים לתואר ראשון:  25,150 (2021/22)
 סטודנטים לתארים מתקדמים:  12,840 (2021/22)
 שונות
 הון עצמי:  909.1 מיליון לירות שטרלינג (2022/23)
 מיקום
 מיקום:  ברמינגהאם, מערב המידלנדס, אנגליה
 מדינה:  הממלכה המאוחדת הממלכה המאוחדת
 קואורדינטות:  52°27′02″N 1°55′50″W﻿ / ﻿52.450555555556°N 1.9305555555556°W﻿ / 52.450555555556; -1.9305555555556
 www.bham.ac.uk
 he
 
אוניברסיטת ברמינגהאם (באנגלית: University of Birmingham) היא אוניברסיטה ציבורית הממוקמת בברמינגהאם שבממלכה המאוחדת אשר הוקמה ב-1825. נכון ל-2020 לומדים באוניברסיטת ברמינגהאם כ-35,000 סטודנטים.
האוניברסיטה חברה במספר ארגונים בין-לאומיים ובהם אוניברסיטאס 21, איגוד אוניברסיטאות חבר העמים הבריטי וקבוצת ראסל. מבין בוגריה הידועים של האוניברסיטה ניתן למנות 11 חתני פרס נובל וראשי ממשלת בריטניה סטנלי בולדווין ונוויל צ'מברלין.
ספריית האוניברסיטה פרוסה על פני 9 אתרים בקמפוס, ונמצאים בה כמיליוני פריטים.
היסטוריה

בשנת 1825 הוקם במקום בית ספר לרפואה ובשנת 1875 הוקם במקביל בית ספר למדעים. האוניברסיטה הוקמה במתכונתה הנוכחית בשנת 1900 כאיחוד של שני בתי ספר אלו, תחת חסותה של ויקטוריה, מלכת הממלכה המאוחדת. בשנת 1901 הוקם בית הספר לכלכלה. בשנת 1939 החלו לימודי אמנות ובשנות ה-50 החלו לימודי הנדסת גרעין.
במהלך מלחמת העולם הראשונה הוקם באוניברסיטה בית חולים משמעותי שטיפל ב-125,000 פצועים.
בקמפוס הראשי של האוניברסיטה ניצב מגדל השעון לזכר ג'וזף צ'מברלין, שהוא מגדל השעון הגבוה ביותר בעולם.
קולג'ים

ב-1 באוגוסט 2008, האוניברסיטה עברה לארגון אקדמי של חמישה 'קולג'ים', המורכבים ממספר רב של 'בתי ספר':
הקולג' לאמנויות ומשפטים
הקולג' לרפואה ורפואת שיניים
הקולג' למדעי החיים והסביבה
הקולג' להנדסה ומדעי הפיזיקה
הקולג' למדעי החברה
דירוגים בין-לאומיים

דירוג שאנגחאי - 151–200 (2023)
Times Higher Education - מקום 101 (2024)
דירוג QS לאוניברסיטאות - 84 (2024)
ג'ין סמארט

| --- | --- |

ג'ין סמארט בכנס "קומיק-קון" בסן דייגו, יולי 2018
 לידה:  13 בספטמבר 1951 (בת 73) סיאטל, וושינגטון, ארצות הברית ארצות הברית
 מדינה:  ארצות הברית 
 תקופת הפעילות:  מ-1972 
 מקום לימודים:  אוניברסיטת וושינגטון  Ballard High School 
 בן או בת זוג:  ריצ'רד גילילנד (1987–?) 
 פרסים והוקרה:  פרס אמי לשחקנית הטובה ביותר בסדרה קומית (2008)  פרס אמי לשחקנית הטובה ביותר בסדרה קומית (2021)  פרס אמי לשחקנית הטובה ביותר בסדרה קומית (2022)  פרס אמי לשחקנית הטובה ביותר בסדרה קומית (2024)  פרס גילדת שחקני המסך למשחק מצטיין לשחקנית בסדרת קומדיה (2022)  פרס אמי לשחקנית המשנה הטובה ביותר בסדרה קומית (2000)  פרס אמי לשחקנית המשנה הטובה ביותר בסדרה קומית (2001)  פרס קריסטל (2021) 
 פרופיל ב-IMDb
 
ג'ין סמארט (באנגלית: Jean Smart; נולדה ב-13 בספטמבר 1951) היא שחקנית קולנוע, טלוויזיה ותיאטרון אמריקאית, זוכת חמישה פרסי אמי, פרס גלובוס הזהב ושלושה פרסי גילדת שחקני המסך.
ביוגרפיה

סמארט נולדה בסיאטל, וושינגטון. ב-1969 סיימה את לימודיה בתיכון באלארד.
קריירה

בטלוויזיה שיחקה סמארט בסדרה הקומית של CBS "נשים מעצבות" בין השנים 1986–1991 בין התפקידים הראשיים לצידן של דיקסי קרטר ודלתה בורק, וגם בסדרות "המרובעים" ו"פרייז'ר", בסדרה "סמנתה מי?", ובסדרה "High Society" שבוטלה לאחר כמה פרקים. בסדרה 24 גילמה את מרתה לוגאן, הגברת הראשונה. ב-1998 כיכבה בסיטקום "אופנה ותוכן" של רשת CBS, אמנם בוטלה לאחר עונה אחת.
סמארט זכתה בשלושה פרסי אמי, לשחקנית האורחת הטובה ביותר עבור תפקידה בסדרה פרייז'ר בשנים 2000 ו-2001, ושחקנית המשנה הטובה ביותר ב-2008 עבור תפקידה בסדרה "סמנתה מי?".
בשנת 2010 גילמה את המושלת פטרישיה ג'יימסון בעונה הראשונה של סדרת המשטרה "הוואי חמש-אפס" ברשת CBS.
בקולנוע הופיעה סמארט בסרטים: "הילד", "אהבה מצילום ראשון" (1999), "אין כמו אלבמה", "בארי מאנדיי", "מפרקים את הבית","אני אוהב האקביז", "הזוג המוזר 2", "מדינת הגנים", "דרוש גיבור", "לשחק עם המזל", "יום מושלג", "תקווה בהופ ספרינגס", "רואה החשבון", "בקשה מסתורית", "בעלים של ברמפטון", ו"החיים האלה", ושיחקה בסרט הטלוויזיה "קרא לי משוגעת" (2013) לצידה של בריטני סנואו.
בשנת 2018 שיחקה בתפקיד משני של ארליין הארט בסדרת הפשע "ג'ון הנבל" של רשת בראבו, ושיחקה בסרט "החיים האלה". בשנת 2019 התארחה בסדרת הטלוויזיה "השומרים", ובשנת 2020 שיחקה בסרט "סופר אינטליגנציה".
בשנת 2021 החלה לשחק בסדרת הדרמה הבלשית של HBO, "הסודות של איסטאון" בכיכובה של קייט וינסלט. באותה שנה החלה לגלם את הדמות הראשית הקומיקאית האגדית דברה ואנס, בסדרה הדרמה-קומית "Hacks" של רשת HBO Max. על תפקידה בסדרה זכתה בפרס גילדת שחקני המסך לשחקנית הטובה ביותר בסדרה קומית.
בשנת 2022 שיחקה בסרט ההתבגרות "לגדול עם ההורים" בבימויו של מאט סמוקלר.
סמארט פתחה את העונה ה-50 של סאטרדיי נייט לייב כמנחה ב-28 בספטמבר 2024, עם האורח המוזיקלי ג'לי רול.
הערות שוליים

↑   אלכסיס סולוסקי, "לא ידעו איך להתייחס אלי": ג'ין סמארט היא השחקנית הכי טובה שלא הכרתם, באתר הארץ, 30 במאי 2021
↑  רועי אבן, ‏העונה החדשה של "Hacks" מצחיקה - ומרגשת - יותר מאי פעם, באתר ‏מאקו‏, 7 במאי 2024
↑  Natalie Oganesyan, Jean Smart Jokes About Finally Hosting ‘SNL’ In Season 50: “This Is The First Saturday That Worked With My Schedule”, Deadline, ‏2024-09-29 (באנגלית אמריקאית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏16 September 2024
↑  Lisa Respers France, See who won at the Golden Globe Awards, CNN, ‏2025-01-06 (באנגלית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  NLI: 987007460916905171  BIBSYS: 1488830534787  BnF: cb14228126c (data)  GND: 1219981184  ISNI: 0000 0000 6023 2904  LCCN: no96013566  MusicBrainz: 057dc148-3191-46eb-9467-ea5ad011559a  NLK: KAC2020N3104  NTA: 433877413  SUDOC: 257841318  VIAF: 88081040   WorldCat (עם VIAF): 88081040
דברה מסינג

| --- | --- |

מסינג, 2014
 לידה:  15 באוגוסט 1968 (בת 56) ארצות הברית ניו יורק, ניו יורק, ארצות הברית
 שם לידה:  דברה לין מסינג
 מדינה:  ארצות הברית 
 תקופת הפעילות:  מ-1994
 מקום לימודים:  אוניברסיטת ברנדייס (1990)  בית הספר לאמנויות על שם טיש (1993)  תיכון איסט גריניץ' 
 בן או בת זוג:  דניאל זלמן (3 בספטמבר 2000–1 במרץ 2016) 
 מספר צאצאים:  1 
 פרסים והוקרה:  שני פרסי אמי, שני פרסי Satellite, פרס גילדת שחקני המסך
 פרופיל ב-IMDb
 
דברה לין מסינג (באנגלית: Debra Lynn Messing; נולדה ב-15 באוגוסט 1968) היא שחקנית קולנוע וטלוויזיה יהודייה-אמריקאית. זוכת פרס אמי ופרס גילדת שחקני המסך, הידועה בעיקר בזכות גילום הדמות גרייס אדלר בקומדיית המצבים "ויל וגרייס".
ביוגרפיה

מסינג נולדה בברוקלין, ניו יורק שבארצות הברית למשפחה יהודית ממוצא פולני ורוסי. הוריה הם בריאן מסינג, מנהל שיווק בחברת ייצור תכשיטים, וסנדרה (לבית סימונס), זמרת מקצועית, בנקאית וסוכנת טיולים ונדל"ן. כשמסינג הייתה בת 3 היא עברה עם הוריה ואחיה הגדול ברט לאיסט גריניץ', עיירה קטנה ליד פרובידנס, רוד איילנד. מסינג חגגה בת מצווה.
בשנות התיכון שיחקה ושרה מסינג במספר הפקות תיאטרון של בית הספר, ביניהן בתפקידים הראשיים במחזות "אנני" ו"כנר על הגג". מסינג למדה ריקוד, שירה ומשחק. בשנת 1986 השתתפה כמתמודדת בתוכנית המלגות "העלמה הצעירה של אמריקה" במוביל, אלבמה. הוריה עודדו אותה להגשים את חלומה ולהיות שחקנית, אך גם דרבנו אותה ללמוד בטרם תחליט על קריירת משחק. מסינג הקשיבה לעצתם והלכה ללמוד באוניברסיטת ברנדייס שבוולת'ם, מסצ'וסטס. בזמן לימודיה אלה למדה גם תיאטרון במסגרת תוכנית בריטית יוקרתית.
בשנת 1990, לאחר שהשלימה תואר בוגר באמנויות התיאטרון, התקבלה מסינג ללימודי משחק יוקרתיים באוניברסיטת ניו יורק, שם קיבלה תואר מוסמך באמנויות לאחר שלוש שנים.
קריירה

בשנת 1993 זכתה מסינג לשבחים על משחקה בדמותה של הארפר במחזה "מלאכים באמריקה: פרסטרויקה" של טוני קושנר. ב-1994 וב-1995 הופיעה במספר פרקים בתוכנית הטלוויזיה NYPD.
הופעת הבכורה של מסינג בקולנוע הייתה בסרט "אהבה בין הכרמים" של הבמאי אלפונסו אראו שיצא ב-1995, ובו שיחקה בתפקיד קטן את אשתו הבוגדנית של קיאנו ריבס. חשיפה זו הובילה את רשת FOX להציע למסינג את התפקיד של סטייסי בקומדיית המצבים "נד וסטייסי", אותה גילמה במשך שתי העונות של הסדרה, בשנים 1995–1997. היא שיחקה אישה שיוצאת עם ג'רי סיינפלד בשני פרקים של סיינפלד. לאחר מכן דחתה תפקיד ראשי בקומדיית מצבים נוספת כדי לשחק במחזה "הרומן הראשון שלי" של דונלד מרגוליס שהועלה באוף ברודוויי ב-1997.
ב-1998 שיחקה מסינג ביו-אנתרופולוגית בסדרת הדרמה-מדע בדיוני "Prey" ששודרה ברשת ABC. באותה תקופה נתן לה הסוכן שלה את תסריט פרק ההרצה של הסדרה "ויל וגרייס". מסינג התכוונה לקחת פסק זמן, אבל התסריט עניין אותה והיא נבחנה לתפקיד של גרייס אדלר. אחת המתמודדות האחרות על התפקיד הייתה ניקולט שרידן, שמאוחר יותר שיחקה יריבה רומנטית של גרייס אדלר בפרק של הסדרה. מסינג קיבלה את התפקיד והתוכנית נהייתה להיט גדול.
ב-2002 שיחקה לצד ריצ'רד גיר בסרט "נבואות איש העש" וב-2004 שיחקה את אשתו של בן סטילר בסרט "ואז הגיעה פולי". ב-2005 שיחקה בתפקיד הראשי בסרט "הדייט שלי לחתונה" שקיבל ביקורות מעורבות.
היא הייתה שופטת בפרק סיום העונה השנייה של תוכנית המציאות "פרויקט מסלול".
ב-2007 כיכבה במיני-סדרה של רשת USA "גרושה כמו חדשה" שהייתה מועמדת ל-10 פרסי אמי, ביניהם אחד למסינג עבור השחקנית הטובה ביותר במיני-סדרה או בסרט. ב-2008 השתתפה בסרט "הנשים".
בשנים 2012–2013 שיחקה מסינג בסדרה "סמאש" ששודרה ברשת NBC.
בשנת 2014 החלה לשחק בסדרה "סיפורי המסתורין של לורה" ברשת NBC בתפקיד ראשי. בספטמבר 2015 הסדרה שבה לעונה שנייה, ופורסם שלא תחזור לעונה שלישית.